รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 17 มกราคม 2566
วันอังคารที่ 17 มกราคม 2566
17/01/2566
สรุปข่าวการประชุมคณะรัฐมนตรี 17 มกราคม 2566
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี ณ ตึกสันติไมตรี (หลังนอก)
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ (17 มกราคม 2566) เวลา 09.00 น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี ณ ตึกสันติไมตรี (หลังนอก) ซึ่งสรุปสาระสําคัญดังนี้
กฎหมาย
1. เรื่อง  ร่างพระราชกฤษฎีกากําหนดเขตที่ดินที่จะเวนคืน ในท้องที่ตําบลลําพะ อําเภอเมืองยะลา จังหวัดยะลา พ.ศ. ....
2.  เรื่อง  ร่างประกาศกระทรวงพาณิชย์ เรื่อง กําหนดให้ไม้ท่อนและไม้แปรรูปเป็นสินค้าที่ต้องห้ามหรือต้องมีหนังสือรับรอง และให้สิ่งประดิษฐ์ของไม้เป็นสินค้าที่ต้องมีหนังสือรับรองในการนําเข้ามาในราชอาณาจักร พ.ศ. ....
3.  เรื่อง  ร่างประกาศกระทรวงพาณิชย์ เรื่อง กําหนดให้ไม้พะยูงเป็นสินค้าที่ต้องห้าม ให้ไม้ท่อน ไม้แปรรูป และไม้ล้อมบางชนิด เป็นสินค้าที่ต้องขออนุญาต และให้สิ่งประดิษฐ์ของไม้และถ่านไม้เป็นสินค้าที่ต้องมีหนังสือรับรองในการส่งออกไปนอกราชอาณาจักร พ.ศ. ....
4. เรื่อง  ร่างกฎกระทรวงยกเว้นค่าธรรมเนียมเกี่ยวกับการจดทะเบียนเครื่องจักร พ.ศ. ....
5.  เรื่อง  ร่างพระราชกฤษฎีกากําหนดเขตที่ดินที่จะเวนคืน ในท้องที่ตําบลป่าตอง และตําบลกะทู้ อําเภอกะทู้ จังหวัดภูเก็ต พ.ศ. ....
เศรษฐกิจ-สังคม
6.  เรื่อง  การขอรับการจัดสรรเงินอุดหนุนเป็นรายปีเป็นการจ่ายขาดให้แก่สภาองค์กรของผู้บริโภค (งบประมาณรายจ่ายประจําปีงบประมาณ พ.ศ. 2567)
7.  เรื่อง  ขอยกเว้นมติคณะรัฐมนตรีห้ามใช้ประโยชน์ป่าชายเลน ในการขอใช้ประโยชน์พื้นที่ป่าชายเลนบริเวณตําบลรูสะมิแล อําเภอเมือง จังหวัดปัตตานี เพื่อขยายพื้นที่สําหรับการดําเนินการจัดการเรียนการสอนของสถาบันวิทยาลัยชุมชน วิทยาลัยชุมชนปัตตานี
8.  เรื่อง  การพิจารณากําหนด “วันความปลอดภัยของผู้ใช้ถนน”
9.  เรื่อง  ภาวะสังคมไทยไตรมาสสาม ปี 2565
10.  เรื่อง  รายงานผลการปฏิบัติงานของคณะกรรมการธรรมาภิบาลจังหวัด ประจําปีงบประมาณ พ.ศ. 2565
11.  เรื่อง  หลักเกณฑ์ วิธีการ และเงื่อนไขการกําหนดค่าใช้จ่ายในการดําเนินการผู้ป่วยฉุกเฉินวิกฤต (ฉบับที่ 4)
12.  เรื่อง  ขออนุมัติงบกลาง รายการเงินสํารองจ่ายเพื่อกรณีฉุกเฉินหรือจําเป็น เพื่อใช้เป็นค่าใช้จ่ายในการจัดหาเครื่องสูบน้ําแบบเคลื่อนที่เร็วขับเคลื่อนด้วยระบบไฮดรอลิค
13.  เรื่อง  ขออนุมัติดําเนินโครงการอ่างเก็บน้ําน้ํากิ จังหวัดน่าน
14.  เรื่อง  (ร่าง) แผนแม่บทการบริหารจัดการแร่ ฉบับที่ 2 (พ.ศ. 2566-2570)
15.  เรื่อง  (ร่าง) แผนแม่บทภายใต้ยุทธศาสตร์ชาติ (พ.ศ. 2566 - 2580) (ฉบับแก้ไขเพิ่มเติม)
16.  เรื่อง  สรุปมติการประชุมคณะกรรมการนโยบายปาล์มน้ํามันแห่งชาติ ครั้งที่ 3/2565
17.  เรื่อง  การกําหนดสินค้าควบคุมตามพระราชบัญญัติว่าด้วยราคาสินค้าและ พ.ศ. 2542
ต่างประเทศ
18.  เรื่อง  การรับรองแผนพัฒนาร่วมระหว่างยุทธศาสตร์ความร่วมมือทางเศรษฐกิจอิรวดี-เจ้าพระยา-แม่โขงกับหุ้นส่วนเพื่อการพัฒนา
19.  เรื่อง  ผลการประชุมรัฐมนตรีด้านการศึกษาอาเซียน ครั้งที่ 12 และการประชุมที่เกี่ยวข้องและการเป็นประธานการประชุมด้านการศึกษาอาเซียน ระหว่างปี พ.ศ. 2567-2568
20.  เรื่อง  การจัดทําแผนปฏิบัติการร่วมระหว่างราชอาณาจักรไทยและสาธารณรัฐ ฉบับที่ 2 (ค.ศ. 2023 - 2028)
21.  เรื่อง  เอกสารผลลัพธ์การประชุมคณะกรรมการร่วมว่าด้วยความร่วมมือทางเศรษฐกิจและวิชาการ ไทย-ตุรกี ครั้งที่ 4
แต่งตั้ง
22.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับทรงคุณวุฒิ (กระทรวงสาธารณสุข)
23.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับ ทรงคุณวุฒิ (สํานักงานป้องกันและปราบปรามการฟอกเงิน)
24.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (กระทรวงการต่างประเทศ)
25.  เรื่อง  การแต่งตั้งข้าราชการการเมือง (สํานักเลขาธิการนายกรัฐมนตรี)
26.  เรื่อง  การพิจารณาแต่งตั้งกรรมการในคณะกรรมการสภาวิศวกร
27.  เรื่อง  ขอยกเลิกมติคณะรัฐมนตรีเมื่อวันที่ 20 ธันวาคม 2565 เรื่อง การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง ราย นายวัลลพ สงวนนาม
28.  เรื่อง  แต่งตั้งคณะกรรมการพิจารณาค่าตอบแทนกําลังคนด้านสาธารณสุข และคณะอนุกรรมการพิจารณาพื้นที่พิเศษสําหรับค่าตอบแทนเบี้ยเลี้ยงเหมาจ่าย ตามระเบียบกระทรวงการคลังว่าด้วยการเบิกจ่ายค่าตอบแทนเบี้ยเลี้ยงเหมาจ่ายสําหรับกําลังคนด้านสาธารณสุขที่ปฏิบัติงานในพื้นที่พิเศษ พ.ศ. 2548
___________________________________________
กฎหมาย
1. เรื่อง ร่างพระราชกฤษฎีกากําหนดเขตที่ดินที่จะเวนคืน ในท้องที่ตําบลลําพะยา อําเภอเมืองยะลา จังหวัดยะลา พ.ศ. ....
คณะรัฐมนตรีมีมติอนุมัติหลักการร่างพระราชกฤษฎีกากําหนดเขตที่ดินที่จะเวนคืนในท้องที่ตําบลลําพะยา อําเภอเมืองยะลา จังหวัดยะลา พ.ศ. .... ตามที่กระทรวงเกษตรและสหกรณ์ (กษ.) เสนอ และให้ส่งสํานักงานคณะกรรมการกฤษฎีกาตรวจพิจารณา และดําเนินการต่อไปได้ และให้กระทรวงเกษตรและสหกรณ์รับความเห็นของ กระทรวงคมนาคม กระทรวงทรัพยากรธรรมชาติและสิ่งแวดล้อม สํานักงานสภาพัฒนาการเศรษฐกิจและสังคมแห่งชาติและสํานักงานคณะกรรมการกฤษฎีกาไปพิจารณาดําเนินการต่อไปด้วย
ทั้งนี้ ร่างพระกฤษฎีกาฯ ที่ กษ. เสนอ เป็นการกําหนดเขตที่ดินที่จะเวนคืน ในท้องที่ตําบลลําพะยา อําเภอเมืองยะลา จังหวัดยะลา เพื่อก่อสร้างทํานบดิน อาคารหัวงาน และอาคารประกอบพร้อมส่วนประกอบอื่น ตามโครงการอ่างเก็บน้ําลําพะยาอันเนื่องมาจากพระราชดําริ ตําบลลําพะยา อําเภอเมืองยะลา จังหวัดยะลา มีกําหนดใช้บังคับ 3 ปี โดยให้เริ่มต้นเข้าสํารวจที่ดินและอสังหาริมทรัพย์ที่อยู่ภายในแนวเขตที่ดินที่จะเวนคืน ภายใน 60 วัน นับแต่วันที่พระราชกฤษฎีกานี้ใช้บังคับ ทั้งนี้ เพื่อประโยชน์แก่การชลประทานสําหรับพื้นที่การเกษตร การอุปโภค และบริโภค ตลอดจนการป้องกันและบรรเทาอุทกภัย รวมทั้งเพื่อให้เจ้าหน้าที่หรือพนักงานเจ้าหน้าที่มีสิทธิเข้าไปสํารวจและเพื่อให้ทราบข้อเท็จจริงเกี่ยวกับอสังหาริมทรัพย์ที่จะต้องได้มาโดยแน่ชัด ซึ่งเมื่อโครงการนี้แล้วเสร็จจะเป็นแหล่งกักเก็บน้ําช่วยเหลือพื้นที่เพาะปลูกของราษฎรที่ใช้น้ําจากโครงการฝายทดน้ําลําพะยาทั้งในฤดูฝนและฤดูแล้งประมาณ 8,100 ไร่ และเป็นแหล่งกักเก็บน้ําเพื่อใช้ในการอุปโภคบริโภคในฤดูแล้งของราษฎร และสัตว์เลี้ยงที่อาศัยอยู่ในเขตโครงการ และบริเวณใกล้เคียงที่ประสบปัญหาการขาดแคลนน้ําในฤดูแล้ง ประมาณ 690 ครัวเรือน ประชากรประมาณ 3,450 คน รวมทั้งบรรเทาอุทกภัยบริเวณพื้นที่เพาะปลูกซึ่งอยู่ตอนล่างของพื้นที่โครงการในช่วงฤดูน้ําหลาก โดยกรมการปกครองได้ตรวจสอบความถูกต้องของท้องที่การปกครองและแนวเขตการปกครองตามมติคณะรัฐมนตรี (22 มีนาคม 2565) [เรื่อง แนวทางปฏิบัติเกี่ยวกับกรณีการตราร่างกฎหมายหรือร่างอนุบัญญัติที่ต้องจัดให้มีแล้วแผนที่ท้าย] แล้วซึ่งกระทรวงเกษตรและสหกรณ์ได้แก้ไขรายละเอียดแผนที่ท้ายพระราชกฤษฎีกาตามผลการตรวจสอบของกรมการปกครองด้วยแล้ว และสํานักงบประมาณแจ้งว่าจะจัดสรรงบประมาณรายจ่ายประจําปีตามความจําเป็น และเหมาะสมต่อไป เมื่อร่างพระราชกฤษฎีกาใช้บังคับแล้ว
สาระสําคัญของร่างพระราชกฤษฎีกา
กําหนดเขตที่ดินที่จะเวนคืน ในท้องที่ตําบลลําพะยา อําเภอเมืองยะลา จังหวัดยะลา เพื่อประโยชน์แก่การชลประทาน ในการก่อสร้างทํานบดิน อาคารหัวงาน และอาคารประกอบพร้อมส่วนประกอบอื่น ตามโครงการอ่างเก็บน้ําลําพะยาอันเนื่องมาจากพระราชดําริ ตําบลลําพะยา อําเภอเมืองยะลา จังหวัดยะลา มีกําหนดใช้บังคับ 3 ปี โดยให้เริ่มต้นเข้าสํารวจที่ดินและอสังหาริมทรัพย์ที่อยู่ภายในแนวเขตที่ดินที่จะเวนคืน ภายใน 60 วัน นับแต่วันที่พระราชกฤษฎีกานี้ใช้บังคับ
2. เรื่อง ร่างประกาศกระทรวงพาณิชย์ เรื่อง กําหนดให้ไม้ท่อนและไม้แปรรูปเป็นสินค้าที่ต้องห้ามหรือต้องมีหนังสือรับรอง และให้สิ่งประดิษฐ์ของไม้เป็นสินค้าที่ต้องมีหนังสือรับรองในการนําเข้ามาในราชอาณาจักร พ.ศ. ....
คณะรัฐมนตรีมีมติเห็นชอบในหลักการร่างประกาศกระทรวงพาณิชย์ เรื่อง กําหนดให้ไม้ท่อนและไม้แปรรูปเป็นสินค้าที่ต้องห้ามหรือต้องมีหนังสือรับรอง และให้สิ่งประดิษฐ์ของไม้เป็นสินค้า ที่ต้องมีหนังสือรับรองในการนําเข้ามาในราชอาณาจักร พ.ศ. .... ตามที่กระทรวงพาณิชย์ (พณ.) เสนอ และให้ส่งคณะกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรีตรวจพิจารณา โดยให้รับความเห็นของสํานักงานคณะกรรมการกฤษฎีกาไปประกอบการพิจารณาด้วย แล้วดําเนินการต่อไปได้ และให้กระทรวงพาณิชย์รับความเห็นของกระทรวงการต่างประเทศไปพิจารณาดําเนินการต่อไปด้วย
ทั้งนี้ ร่างประกาศฯ ที่กระทรวงพาณิชย์เสนอ เป็นการปรับปรุงมาตรการในการนําเข้าไม้ท่อน ไม้แปรรูปบางชนิด และสิ่งประดิษฐ์จากไม้เข้ามาในราชอาณาจักรให้เหมาะสมและสอดคล้องกับสถานการณ์ปัจจุบัน
สาระสําคัญของร่างประกาศ
1. ยกเลิกประกาศกระทรวงพาณิชย์ว่าด้วยการนําสินค้าเข้ามาในราชอาณาจักร (ฉบับที่ 92) พ.ศ. 2535 และประกาศกระทรวงพาณิชย์เรื่องการนําไม้และไม้แปรรูป รวมทั้งสิ่งประดิษฐ์ เครื่องใช้ หรือสิ่งอื่นใดที่ทําด้วยไม้เข้ามาในราชอาณาจักรตามแนวชายแดนจังหวัดตาก และจังหวัดกาญจนบุรี พ.ศ. 2548
2. ปรับปรุงประเด็นต่าง ๆ ดังนี้
ประเด็น
ตามประกาศ พณ.ฯ (ฉบับที่ 92) ปี 2535 และ ประกาศ พณ. เรื่อง การนําไม้และไม้แปรรูป ฯ ปี 2548
ร่างประกาศ พณ. เรื่อง กําหนดให้ไม้ท่อนและไม้แปรรูป ฯ
1. การนําเข้าไม้ท่อนและไม้แปรรูปเฉพาะที่มีชื่อหรือชนิดตรงกับไม้หวงห้ามตามกฎหมายว่าด้วยป่าไม้
ห้ามนําเข้าไม้ท่อน ไม้แปรรูปทางด่านศุลกากรในเขตจังหวัดตามแนวชายแดนจังหวัดตากและจังหวัดกาญจนบุรี
· ห้ามนําเข้าเฉพาะไม้ท่อนทางด่านศุลกากรในเขตจังหวัดตาก และจังหวัดกาญจนบุรี (คงเดิม)
· ห้ามนําเข้าไม้ท่อนและไม้แปรรูปทางด่านศุลกากรในเขตจังหวัดแม่ฮ่องสอน (เพิ่มจังหวัดแม่ฮ่องสอนขึ้นใหม่ตามคําร้องขอของกรมป่าไม้ เนื่องจากจังหวัดดังกล่าวมีทรัพยากรป่าไม้สมบูรณ์ และมีการบุกรุกตัดไม้ในพื้นที่จํานวนมาก อาจมีปัญหาการสวมรอยไม้ขึ้นได้)
2. มาตรการนําเข้าไม้อื่น ๆ นอกเหนือจากที่ห้ามนําเข้าตามกฎหมายว่าด้วยป่าไม้และด่านศุลกากรที่ พณ. กําหนดให้นําเข้า
· ไม้และไม้แปรรูปทุกชนิด รวมทั้งสิ่งประดิษฐ์ เครื่องใช้ หรือสิ่งอื่นใด ที่ทําด้วยไม้ที่นําเข้ามาทางด่านศุลกากรที่ พณ. กําหนด ต้องมีใบรับรองถิ่นกําเนิดสินค้า หรือหลักฐานการอนุญาตให้ส่งออกแสดงต่อกรมศุลกากรประกอบการนําเข้า
· ไม้ซุงต้องมีตราประทับของประเทศผู้ผลิต
· สิ่งประดิษฐ์ เครื่องใช้ หรือสิ่งอื่นใดที่ทําด้วยไม้กรณีนําเข้าตามแนวชายแดนจังหวัดตากและจังหวัดกาญจนบุรี โดยผู้ที่ได้จดทะเบียนกับกรมพัฒนาธุรกิจการค้าและจดทะเบียนขออนุญาตตั้งโรงค้าสิ่งประดิษฐ์กับกรมป่าไม้ ได้รับยกเว้นไม่ต้องมีใบรับรองถิ่นกําเนิดสินค้า หรือหลักฐานการอนุญาตให้ส่งออกประกอบการนําเข้า
· ไม้ท่อน (เดิมเรียกไม้ซุง) ไม้แปรรูป และสิ่งประดิษฐ์ของไม้ ต้องมีใบรับรองถิ่นกําเนิดสินค้า หรือหลักฐานการอนุญาตให้ส่งออกแสดงต่อกรมศุลกากรประกอบการนําเข้าทุกด่านศุลกากร (ยกเลิกการมีตราประทับและยกเลิกด่านศุลกากรที่ พณ. กําหนด)
3. การห้ามนําเข้าไม้พะยูงจากประเทศเพื่อนบ้าน
เดิมไม่มี
[เป็นมติคณะรัฐมนตรี (11 พ.ย. 51) เรื่อง ห้ามการนําเข้าไม้และสิ่งประดิษฐ์ที่ทําด้วยไม้พะยูง รวมทั้งห้ามการส่งออกไปนอกราชอาณาจักร โดยกําหนดห้ามการนําเข้าไม้และสิ่งประดิษฐ์ที่ทําด้วยไม้พะยูงจากประเทศกัมพูชา และประเทศลาว รวมทั้งห้ามการส่งออกไม้พะยูงทุกกรณีออกไปนอกราชอาณาจักร และให้ พณ. รับไปพิจารณาในการออกประกาศห้ามนําเข้า และส่งออกไม้พะยูงตาม พ.ร.บ. การส่งออกไปและการนําเข้ามาในราชอาณาจักรซึ่งสินค้า พ.ศ. 2522 ต่อไป]
· ห้ามนําเข้าไม้พะยูงท่อน ไม้พะยูงแปรรูป หรือสิ่งประดิษฐ์ที่ทําจากไม้พะยูงที่นําเข้าจากประเทศกัมพูชาและประเทศลาว (เพิ่มใหม่ เดิมเป็นมติคณะรัฐมนตรี ซึ่งที่ประชุม คปช. เห็นชอบให้นํามาใส่เพิ่มเติมเพื่อให้มีผลบังคับใช้ตามกฎหมายเป็นการทั่วไป)
4. วันที่ให้มีผลใช้บังคับ
· เมื่อพ้นกําหนด 60 วันนับแต่วันที่ประกาศในราชกิจจานุเบกษาเป็นต้นไป
5. อื่น ๆ
เดิมไม่มี
· กําหนดนิยามคําว่า “สิ่งประดิษฐ์” หมายความว่า ตู้ โต๊ะ เตียง เก้าอี้ บานประตู บานหน้าต่าง ไม้วงกบ ไม้คิ้ว ไม้บัว และอาคารสําเร็จรูปที่ทําจากไม้ทุกชนิด แผ่นชิ้นไม้อัด (พาร์ติเคิลบอร์ด) แผ่นชิ้นไม้อัดเรียงแถว (โอเอสบี) แผ่นไม้ที่คล้ายกันทําด้วยไม้หรือวัตถุอื่น ๆ จําพวกไม้ไฟเบอร์บอร์ด ไม้อัดพลายวูด ไม้อัดวีเนียร์ และลามิเนเต็ดวูดที่คล้ายกัน เครื่องประกอบอาคารทําด้วยไม้เสาเหลากลม แผ่นไม้สําหรับทําไม้วีเนียร์ที่ได้จากการฝานลามิเนเต็ดวูดที่มีความหนาไม่เกิน 6 มิลลิเมตร และให้หมายความรวมถึงไม้ประสาน ไม้ปาร์เกต์ ไม้ปูพื้นรางลิ้นรอบตัว และไม้โมเสกที่มีลักษณะตามที่ พณ. กําหนด
6. บัญชีท้ายร่างประกาศฯ
เดิมไม่มีบัญชีท้าย
[ไม่ได้ระบุพิกัดศุลกากรของสินค้าไม้ที่มีการควบคุมการนําเข้า]
· ระบุพิกัดศุลกากรของไม้แต่ละประเภทตามคําขอของกรมศุลกากร เพื่อเชื่อมโยงข้อมูลกับระบบกลางของกรมศุลกากร และเพื่ออํานวยความสะดวกให้แก่ผู้นําเข้าไม้และเจ้าหน้าที่ในการตีความประเภทไม้ตามร่างประกาศฉบับนี้
3. เรื่อง ร่างประกาศกระทรวงพาณิชย์ เรื่อง กําหนดให้ไม้พะยูงเป็นสินค้าที่ต้องห้าม ให้ไม้ท่อน ไม้แปรรูป และไม้ล้อมบางชนิด เป็นสินค้าที่ต้องขออนุญาต และให้สิ่งประดิษฐ์ของไม้และถ่านไม้เป็นสินค้าที่ต้องมีหนังสือรับรองในการส่งออกไปนอกราชอาณาจักร พ.ศ. ....
คณะรัฐมนตรีมีมติเห็นชอบในหลักการร่างประกาศกระทรวงพาณิชย์ เรื่อง กําหนดให้ไม้พะยูงเป็นสินค้าที่ต้องห้าม ให้ไม้ท่อน ไม้แปรรูป และไม้ล้อมบางชนิด เป็นสินค้าที่ต้องขออนุญาต และให้สิ่งประดิษฐ์ของไม้และถ่านไม้เป็นสินค้าที่ต้องมีหนังสือรับรองในการส่งออกไปนอกราชอาณาจักร พ.ศ. .... ตามที่กระทรวงพาณิชย์ (พณ.) เสนอ และให้ส่งคณะกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรีตรวจพิจารณา โดยให้รับความเห็นของสํานักงานคณะกรรมการกฤษฎีกาไปประกอบการพิจารณาด้วยแล้วดําเนินการต่อไปได้
ทั้งนี้ ร่างประกาศกระทรวงพาณิชย์ฯ ที่ พณ. เสนอ เป็นการปรับปรุงมาตรการในการส่งออกไม้ท่อน ไม้แปรรูป ไม้ล้อมบางชนิด สิ่งประดิษฐ์ของไม้และถ่านไม้ออกไปนอกราชอาณาจักรให้เหมาะสมและสอดคล้องกับสถานการณ์ปัจจุบัน
สาระสําคัญของร่างประกาศ
1. ยกเลิกประกาศกระทรวงพาณิชย์ เรื่อง กําหนดให้ไม้เป็นสินค้าที่ต้องขออนุญาตในการส่งออกไปนอกราชอาณาจักร พ.ศ. 2555 ลงวันที่ 11 เมษายน 2555 และประกาศกระทรวงพาณิชย์ เรื่อง การส่งถ่านไม้ออกไปนอกราชอาณาจักร พ.ศ. 2549 ลงวันที่ 17 มีนาคม 2549
2. ปรับปรุงประเด็นต่าง ๆ ดังนี้
ประเด็น
ตามประกาศ พณ. เรื่อง การส่งถ่านไม้ออกไปนอกราชอาณาจักร ปี 2549 และ ประกาศ พณ.ฯ เรื่องกําหนดให้ไม้เป็นสินค้าที่ต้องขออนุญาตในการส่งออกไปนอกราชอาณาจักร ปี 2555
ร่างประกาศ พณ. เรื่อง กําหนดให้ไม้พะยูงเป็นสินค้าที่ต้องห้าม ให้ไม้ท่อน
ไม้แปรรูป ฯ
1. มาตรการส่งออกไม้ท่อน ไม้แปรรูป ไม้ล้อมบางชนิด สิ่งประดิษฐ์ของไม้และถ่านไม้
· ไม้ท่อน และไม้แปรรูป ตามกฎหมายว่าด้วยป่าไม้ (ไม้ยางพารา ไม้สน และไม้ที่ทําออกจากสวนป่า) เป็นสินค้าที่ต้องขออนุญาตในการส่งออกไปนอกราชอาณาจักร
เดิมไม่มี
เดิมไม่มี
· ถ่านไม้เป็นสินค้าที่ต้องขออนุญาตในการส่งออกไปนอกราชอาณาจักร เว้นแต่ ผงถ่าน ถ่านอัด และถ่านที่ได้จากวัสดุอื่นที่ไม่ใช่ไม้ เช่น ถ่านกะลามะพร้าว ถ่านเปลือกผลไม้
· ไม้ท่อน และไม้แปรรูปเป็นสินค้าที่ต้องขออนุญาตในการส่งออกไปนอกราชอาณาจักร (เพิ่มเติมคําอธิบายเพื่อให้ชัดเจนขึ้นว่าไม้หมายถึงไม้ประเภทใด)
· ไม้ล้อมบางชนิดเป็นสินค้าที่ต้องขออนุญาตในการส่งออกไปนอกราชอาณาจักร (เพิ่มใหม่ เพื่อให้ครอบคลุมไม้ทุกประเภท)
· สิ่งประดิษฐ์ของไม้เป็นสินค้าที่ต้องมีหนังสือรับรองเพื่อการค้าหรือการส่งออกตามกฎหมายว่าด้วยป่าไม้ เพื่อแสดงต่อศุลกากรประกอบการส่งออกไปนอกราชอาณาจักร (เพิ่มใหม่)
· ถ่านไม้ต้องมีหนังสือรับรองเพื่อการค้าหรือการส่งออกตามกฎหมายว่าด้วยป่าไม้เพื่อแสดงต่อศุลกากรประกอบการส่งออกไปนอกราชอาณาจักร เว้นแต่ถ่านที่ได้จากวัสดุอื่นที่ไม่ใช่ไม้ผงถ่าน และถ่านอัด (เปลี่ยนจากขออนุญาต เป็นมีหนังสือรับรอง)
2. ข้อยกเว้นกรณีการส่งออก
· ไม้ท่อน ไม้แปรรูป และถ่านไม้กรณีที่นําออกไปเพื่อใช้เฉพาะตัว หรือนําออกไปเพื่อเป็นตัวอย่าง ทั้งนี้ ในปริมาณเท่าที่จําเป็นไม่ต้องขออนุญาต
· การส่งออกไม้ยางพารา (ไม่จํากัดปริมาณ) ต้องขออนุญาต
· ไม้ท่อน ไม้แปรรูป ไม้ล้อม สิ่งประดิษฐ์และถ่านไม้กรณีที่นําติดตัวออกไปเพื่อใช้เฉพาะตัว หรือนําออกไปเพื่อเป็นตัวอย่าง ทั้งนี้ ในปริมาณเท่าที่จําเป็น (คงเดิม)
· กําหนดให้การส่งออกไม้ยางพารา (ไม่จํากัดปริมาณ) ไม่ต้องขออนุญาต (เดิมต้องขออนุญาต ที่ให้ส่งออกไม่จํากัดปริมาณเนื่องจากไม้ยางพาราเป็นไม้ปลูก ไม่มีการลักลอบตัด)
3. การห้ามส่งออกไม้พะยูงออกไปนอกราชอาณาจักร
เดิมไม่มี
· [เป็นมติคณะรัฐมนตรี (11 พ.ย. 51) เรื่อง ห้ามการนําเข้าไม้และสิ่งประดิษฐ์ที่ทําด้วยไม้พะยูง รวมทั้งห้ามการส่งออกไปนอกราชอาณาจักร โดยกําหนดห้ามการนําเข้าไม้และสิ่งประดิษฐ์ที่ทําด้วยไม้พะยูงจากประเทศกัมพูชา และประเทศลาว รวมทั้งห้ามการส่งออกไม้พะยูงทุกกรณีออกไปนอกราชอาณาจักร และให้ พณ. รับไปพิจารณาในการออกประกาศห้ามนําเข้า และส่งออกไม้พะยูง ตาม พ.ร.บ. การส่งออกไปและการนําเข้ามาในราชอาณาจักรซึ่งสินค้า พ.ศ. 2522 ต่อไป]
· ห้ามส่งออกไม้พะยูงท่อน ไม้พะยูงแปรรูป ไม้พะยูงล้อม และสิ่งประดิษฐ์ที่ทําจากไม้พะยูงออกไปนอกราชอาณาจักร [เพิ่มใหม่ เดิมเป็นมติคณะรัฐมนตรี (11 พ.ย. 51) ซึ่งที่ประชุมคณะกรรมการนโยบายป่าไม้แห่งชาติ (คปช.) เห็นชอบให้นํามาใส่เพิ่มเติมเพื่อให้มีผลบังคับใช้ตามกฎหมายเป็นการทั่วไป]
4. วันที่ให้มีผลใช้บังคับ
· ตั้งแต่วันถัดจากวันประกาศในราชกิจจานุเบกษาเป็นต้นไป
· เมื่อพ้นกําหนด 90 วันนับแต่วันที่ประกาศในราชกิจจานุเบกษาเป็นต้นไป
5. อื่น ๆ
เดิมไม่มี
· กําหนดคํานิยาม ดังนี้
· “สิ่งประดิษฐ์” หมายความว่า ตู้ โต๊ะ เตียง เก้าอี้ บานประตู บานหน้าต่าง ไม้วงกบ ไม้คิ้ว ไม้บัว และอาคารสําเร็จรูปที่ทําจากไม้ทุกชนิด แผ่นชิ้นไม้อัด (พาร์ติเคิลบอร์ด) แผ่นชิ้นไม้อัดเรียงแถว (โอเอสบี) แผ่นไม้ที่คล้ายกัน ทําด้วยไม้หรือวัตถุอื่น ๆ จําพวกไม้ ไฟเบอร์บอร์ด ไม้อัดพลายวูด ไม้อัดวีเนียร์และลามิเนเต็ดวูดที่คล้ายกัน เครื่องประกอบอาคารทําด้วยไม้เสาเหลากลม แผ่นไม้สําหรับทําไม้วีเนียร์ที่ได้จากการฝานลามิเนเต็ดวูดที่มีความหนาไม่เกิน 6 มิลลิเมตร และให้หมายความรวมถึงไม้ประสาน ไม้ปาร์เกต์ ไม้ปูพื้นรางลิ้นรอบตัว และไม้โมเสกที่มีลักษณะตามที่ พณ. กําหนด
· “ไม้ล้อม” หมายความว่า ไม้ยืนต้นเฉพาะที่มีชื่อหรือชนิดตรงกับไม้หวงห้ามตามกฎหมายว่าด้วยป่าไม้ ที่มีชีวิต ที่ถูกขุดล้อมขึ้นมาทั้งรากเพื่อให้สามารถเคลื่อนย้ายไปปลูกในสถานที่แห่งอื่นได้ เช่น ต้นจําปีป่า ต้นตะเคียนทอง ต้นประดู่ และต้นจันทน์หอม
6. บัญชีท้ายร่างประกาศฯ
เดิมไม่มีบัญชีท้าย
[ไม่ได้ระบุพิกัดศุลกากรของสินค้าไม้ที่มีการควบคุมการส่งออก]
· ระบุพิกัดศุลกากรของไม้แต่ละประเภทตามคําขอของกรมศุลกากร เพื่อเชื่อมโยงข้อมูลกับระบบกลางของกรมศุลกากรและเพื่ออํานวยความสะดวกให้แก่ผู้ส่งออกไม้และเจ้าหน้าที่ในการตีความประเภทไม้ตามร่างประกาศฉบับนี้
4. เรื่อง ร่างกฎกระทรวงยกเว้นค่าธรรมเนียมเกี่ยวกับการจดทะเบียนเครื่องจักร พ.ศ. ....
คณะรัฐมนตรีมีมติเห็นชอบร่างกฎกระทรวงยกเว้นค่าธรรมเนียมเกี่ยวกับการจดทะเบียนเครื่องจักร พ.ศ. .... ตามที่กระทรวงอุตสาหกรรม (อก.) เสนอ ซึ่งสํานักงานคณะกรรมการกฤษฎีกาตรวจพิจารณาแล้ว และให้ดําเนินการต่อไปได้ และให้กระทรวงอุตสาหกรรมรับความเห็นของสํานักงานคณะกรรมการกฤษฎีกาไปพิจารณาดําเนินการต่อไปด้วย
ทั้งนี้ ร่างกฎกระทรวงฯ ที่ อก. เสนอ เป็นการขยายระยะเวลาการยกเว้นค่าธรรมเนียมเกี่ยวกับการจดทะเบียนเครื่องจักร รวม 3 รายการ ได้แก่ 1) ค่าจดทะเบียนกรรมสิทธิ์เครื่องจักร (เครื่องละ 1,000 บาท หรือถ้า จดทะเบียนหลายเครื่องในโรงงานหรือสถานที่เดียวและคราวเดียวกัน ไม่เกิน 20,000 บาท) 2) ค่าเครื่องหมายการ จดทะเบียนซึ่งเจ้าพนักงานได้ประทับหรือทําไว้ที่เครื่องจักร (เครื่องหมายละ 200 บาท หรือถ้าประทับหรือทําไว้หลายเครื่องในโรงงานหรือสถานที่เดียวกันและคราวเดียวกันไม่เกิน 2,000 บาท) และ 3) ค่าคัดสําเนาเอกสารพร้อมด้วยคํารับรองว่าถูกต้อง เฉพาะในคราวเดียวกับการจดทะเทียนกรรมสิทธิ์เครื่องจักร (หน้าละ 10 บาท) ออกไปอีก 1 ปี โดยให้มีผลใช้บังคับตั้งแต่วันที่ 22 มกราคม 2566 ถึงวันที่ 21 มกราคม 2567 (กฎกระทรวงเดิมจะสิ้นผลใช้บังคับในวันที่ 21 มกราคม 2566) ทั้งนี้ เพื่อจูงใจให้เจ้าของเครื่องจักรนําเครื่องจักรมาจดทะเบียนกรรมสิทธิ์และสามารถนําเครื่องจักรนั้นไปจดจํานองเป็นหลักประกันกับสถาบันการเงินในการจัดหาทุนมาใช้ในการประกอบกิจการได้ รวมทั้งเป็นการช่วยเหลือ เยียวยา และบรรเทาผลกระทบที่เกิดขึ้นแก่ผู้ประกอบกิจการที่เป็นเจ้าของเครื่องจักรในช่วงสถานการณ์การแพร่ระบาดของโรคติดเชื้อไวรัสโคโรนา 2019 และโดยที่เรื่องนี้เป็นการให้ความช่วยเหลือผู้ประกอบกิจการซึ่งเป็นเจ้าของเครื่องจักรโดยเร่งด่วน สํานักงานคณะกรรมการกฤษฎีกาจึงได้ตรวจพิจารณาร่างกฎกระทรวงดังกล่าวเป็นการล่วงหน้าเสร็จแล้ว
อก. ได้รายงานประมาณการการสูญเสียรายได้และประโยชน์ที่จะได้รับตามมาตรา 27 และมาตรา 32 แห่งพระราชบัญญัติวินัยการเงินการคลังของรัฐ พ.ศ. 2561 แล้ว โดยคาดว่าการยกเว้นค่าธรรมเนียมเกี่ยวกับการจดทะเบียนเครื่องจักรรวม 3 รายการ ตามร่างกฎกระทรวงนี้จะทําให้รัฐสูญเสียรายได้ ประมาณ 2,871,840 บาท อย่างไรก็ตาม จะเป็นการบรรเทาความเดือดร้อนจากการประกอบกิจการของเจ้าของเครื่องจักรที่ได้รับผลกระทบภาวะเศรษฐกิจกรณีสถานการณ์การแพร่ระบาดของโรคติดเชื้อไวรัสโคโรนา 2019 และเพื่อเป็นการพยุงสถานะของเจ้าของเครื่องจักรให้สามารถประกอบกิจการได้อย่างต่อเนื่องและที่ผ่านมาตั้งแต่มีการยกเว้นค่าธรรมเนียมเกี่ยวกับการจดทะเบียนเครื่องจักร รวม 3 รายการดังกล่าว มีผู้ประกอบการที่เป็นเจ้าของเครื่องจักรที่นํามาจดทะเบียนกรรมสิทธิ์เครื่องจักรและได้รับยกเว้นค่าธรรมเนียมดังกล่าว จํานวน 2,392 ราย และมีจํานวนเครื่องจักรที่นํามา จดทะเบียนกรรมสิทธิ์ รวม 13,786 เครื่อง
สาระสําคัญของร่างกฎกระทรวง
เป็นการขยายระยะเวลาการยกเว้นค่าธรรมเนียมเกี่ยวกับการจดทะเบียนเครื่องจักร รวม 3 รายการ ได้แก่ 1) ค่าจดทะเบียนกรรมสิทธิ์เครื่องจักร 2) ค่าเครื่องหมายการจดทะเบียนซึ่งเจ้าพนักงานได้ประทับหรือทําไว้ที่เครื่องจักร และ 3) ค่าคัดสําเนาเอกสารพร้อมด้วยคํารับรองว่าถูกต้อง เฉพาะในคราวเดียวกับการจดทะเบียนกรรมสิทธิ์เครื่องจักร ออกไปอีก 1 ปีโดยให้มีผลใช้บังคับตั้งแต่วันที่ 22 มกราคม 2566 ถึงวันที่ 21 มกราคม 2567 ดังนี้
ประเด็น
กฎกระทรวงฯ พ.ศ. 2565
ร่างกฎกระทรวงฯ ที่ อก. เสนอ
1. สิทธิประโยชน์
ยกเว้นค่าธรรมเนียมเกี่ยวกับการจดทะเบียนเครื่องจักร ดังต่อไปนี้ ให้แก่เจ้าของเครื่องจักรเป็นระยะเวลา 1 ปี นับแต่วันที่กฎกระทรวงนี้ใช้บังคับ
1) ค่าจดทะเบียนกรรมสิทธิ์เครื่องจักร
2) ค่าเครื่องหมายจดทะเบียนซึ่งเจ้าพนักงานได้ประทับหรือทําไว้ที่เครื่องจักร
3) ค่าคัดสําเนาเอกสารพร้อมด้วยคํารับรองว่าถูกต้อง เฉพาะในคราวเดียวกับการจดทะเบียนกรรมสิทธิ์เครื่องจักร
คงเดิม
2. ระยะเวลาการใช้บังคับ
ตั้งแต่วันที่ 22 มกราคม 2565 ถึงวันที่ 21 มกราคม 2565
ตั้งแต่วันที่ 22 มกราคม 2566 ถึงวันที่ 21 มกราคม 2567
5. เรื่อง ร่างพระราชกฤษฎีกากําหนดเขตที่ดินที่จะเวนคืน ในท้องที่ตําบลป่าตอง และตําบลกะทู้ อําเภอกะทู้ จังหวัดภูเก็ต พ.ศ. ....
คณะรัฐมนตรีมีมติอนุมัติหลักการร่างพระราชกฤษฎีกากําหนดเขตที่ดินที่จะเวนคืนในท้องที่ ตําบลป่าตอง และตําบลกะทู้ อําเภอกะทู้ จังหวัดภูเก็ต พ.ศ. .... ตามที่กระทรวงคมนาคม (คค.) เสนอและให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้ และให้กระทรวงคมนาคมรับความเห็นของกระทรวงเกษตรและสหกรณ์ กระทรวงทรัพยากรธรรมชาติและสิ่งแวดล้อม สํานักงานสภาพัฒนาการเศรษฐกิจ และสังคมแห่งชาติและสํานักงานคณะกรรมการกฤษฎีกา ไปพิจารณาดําเนินการต่อไปด้วย
ทั้งนี้ ร่างพระราชกฤษฎีกาฯ ที่กระทรวงคมนาคมเสนอ เป็นการกําหนดเขตที่ดินที่จะเวนคืน ในท้องที่ตําบลป่าตอง และตําบลกะทู้ อําเภอกะทู้ จังหวัดภูเก็ต เพื่อสร้างทางพิเศษสายกะทู้ – ป่าตอง จังหวัดภูเก็ต และอาคารศูนย์บริหารทางพิเศษ จุดพักรถ (Rest Area) และสิ่งจําเป็นอื่น ตามโครงการทางพิเศษสายกะทู้ – ป่าตอง จังหวัดภูเก็ต ซึ่งคณะรัฐมนตรีได้มีมติอนุมัติโครงการดังกล่าวแล้ว (มติคณะรัฐมนตรีวันที่ 18 มกราคม 2565) โดยร่างพระราชกฤษฎีกาดังกล่าวมีกําหนดใช้บังคับ 5 ปี และให้เริ่มต้นเข้าสํารวจที่ดินและอสังหาริมทรัพย์ที่อยู่ภายในแนวเขตที่ดินที่จะเวนคืน ภายใน 180 วัน นับแต่วันที่พระราชกฤษฎีกานี้ใช้บังคับ มีที่ดินที่ต้องเวนคืนจํานวน 192 แปลง และสิ่งปลูกสร้างจํานวน 222 หลัง ทั้งนี้ เพื่ออํานวยความสะดวกแก่ผู้ใช้บริการทางพิเศษ และเพื่อนําที่ดินไปชดเชยให้เกิดความเป็นธรรมแก่เจ้าของที่ดินที่ถูกเวนคืน รวมทั้งเพื่อให้เจ้าหน้าที่หรือพนักงานเจ้าหน้าที่มีสิทธิเข้าไปสํารวจ และเพื่อให้ทราบข้อเท็จจริงเกี่ยวกับอสังหาริมทรัพย์ที่จะต้องได้มาโดยแน่ชัด และเมื่อการก่อสร้างตามโครงการดังกล่าวแล้วเสร็จ จะช่วยบรรเทาปัญหาการจราจร และอุบัติเหตุบนทางหลวงแผ่นดินหมายเลข 4029 รวมทั้งสามารถใช้เป็นเส้นทางอพยพในกรณีเกิดภัยพิบัติ เช่น สึนามิ ตลอดจนอํานวยความสะดวกในการเดินทางให้กับคนในพื้นที่ นักท่องเที่ยว อีกทั้งยังส่งเสริมการท่องเที่ยวในจังหวัดภูเก็ตมีศักยภาพในการรองรับจํานวนนักท่องเที่ยวได้มากขึ้น ซึ่งเป็นไปตามยุทธศาสตร์การพัฒนาการท่องเที่ยวกลุ่มจังหวัดสามเหลี่ยมอันดามัน (ภูเก็ต – พังงา – กระบี่) ที่จะช่วยพัฒนาพื้นที่ภาคใต้และประเทศไทยในอนาคต โดยกรมการปกครองได้ตรวจสอบแผนที่ท้ายพระราชกฤษฎีกาในเรื่องนี้แล้ว ตามมติคณะรัฐมนตรี (22 มีนาคม 2565) [เรื่อง แนวทางปฏิบัติเกี่ยวกับกรณีการตราร่างกฎหมายหรือ ร่างอนุบัญญัติที่ต้องจัดให้มีแผนที่ท้าย] ด้วยแล้ว และสํานักงบประมาณแจ้งว่าจะจัดสรรงบประมาณให้เมื่อ ร่างพระราชกฤษฎีกาดังกล่าวใช้บังคับแล้ว
กระทรวงคมนาคมได้จัดให้มีการรับฟังความคิดเห็นของผู้ได้รับผลกระทบตามร่างพระราชกฤษฎีกา นี้แล้ว ซึ่งส่วนใหญ่เห็นด้วยกับโครงการดังกล่าว ร้อยละ 70 และได้ดําเนินการตามมาตรา 27 แห่งพระราชบัญญัติวินัยการเงินการคลังของรัฐ พ.ศ. 2561 ด้วยแล้ว
สาระสําคัญของร่างพระราชกฤษฎีกา
กําหนดเขตที่ดินที่จะเวนคืน ในท้องที่ตําบลป่าตอง และตําบลกะทู้ อําเภอกะทู้ จังหวัดภูเก็ต เพื่อสร้างทางพิเศษสายกะทู้ – ป่าตอง และอาคารศูนย์บริหารทางพิเศษ จุดพักรถ (Rest Area) และสิ่งจําเป็นอื่น มีกําหนดใช้บังคับ 5 ปี โดยให้เริ่มต้นเข้าสํารวจที่ดินและอสังหาริมทรัพย์ที่อยู่ภายในแนวเขตที่ดินที่จะเวนคืน ภายใน 180 วัน นับแต่วันที่พระราชกฤษฎีกานี้ใช้บังคับ
เศรษฐกิจ-สังคม
6. เรื่อง การขอรับการจัดสรรเงินอุดหนุนเป็นรายปีเป็นการจ่ายขาดให้แก่สภาองค์กรของผู้บริโภค (งบประมาณรายจ่ายประจําปีงบประมาณ พ.ศ. 2567)
คณะรัฐมนตรีมีมติอนุมัติกรอบวงเงินการขอรับการจัดสรรอุดหนุนเป็นรายปี เป็นการจ่ายขาดให้แก่สภาองค์กรของผู้บริโภค งบประมาณรายจ่ายประจําปีงบประมาณ พ.ศ. 2567 จํานวนทั้งสิ้น 322.52 ล้านบาท ตามนัยมาตรา 16 แห่งพระราชบัญญัติการจัดตั้งสภาองค์กรของผู้บริโภค พ.ศ. 2562 ทั้งนี้ เพื่อให้สํานักงานปลัดสํานักนายกรัฐมนตรี (สปน.) นําไปจัดทําคําของบประมาณเพื่อจัดสรรเงินอุดหนุนเป็นรายปีเป็นการจ่ายขาดให้แก่สภาองค์กรของผู้บริโภคในคําของบประมาณรายจ่ายประจําปีงบประมาณ พ.ศ. 2567 ของ สปน. ต่อไป ตามที่ สปน. เสนอ
สาระสําคัญของเรื่อง
สปน. รายงานว่า
1. รัฐธรรมนูญแห่งราชอาณาจักรไทย มาตรา 46 บัญญัติให้สิทธิของผู้บริโภคย่อมได้รับความคุ้มครอง บุคคลย่อมมีสิทธิรวมกันจัดตั้งเป็นองค์กรของผู้บริโภคเพื่อคุ้มครองและพิทักษ์สิทธิของผู้บริโภค และองค์กรของผู้บริโภคมีสิทธิรวมกันจัดตั้งเป็นองค์กรที่มีความเป็นอิสระเพื่อให้เกิดพลังในการคุ้มครองและพิทักษ์สิทธิของผู้บริโภคโดยได้รับการสนับสนุนจากรัฐ ซึ่งต่อมาได้มีการประกาศใช้พระราชบัญญัติการจัดตั้งสภาองค์กรของผู้บริโภค พ.ศ. 2562 โดยมาตรา 16 บัญญัติให้เป็นหน้าที่ของ สปน. ที่จะเสนอต่อคณะรัฐมนตรี เพื่อพิจารณาจัดสรรเงินอุดหนุนเป็นรายปีเป็นการจ่ายขาดให้แก่สภาองค์กรของผู้บริโภคตามที่สภาองค์กรของผู้บริโภคเสนอ
2. สปน. ได้เบิกจ่ายงบประมาณรายจ่ายประจําปีงบประมาณ พ.ค. 2564 งบกลางฯ จํานวน 350 ล้านบาท เพื่อเป็นทุนประเดิมเบื้องต้นให้แก่สภาองค์กรของผู้บริโภค และได้โอนเงินอุดหนุนจํานวนดังกล่าวให้แก่สภาองค์กรของผู้บริโภคเพื่อเป็นค่าใช้จ่ายตามแผนการดําเนินการต่าง ๆ ที่กําหนดไว้ในปีงบประมาณ พ.ศ. 2564 เรียบร้อยแล้ว ต่อมาสภาองค์กรของผู้บริโภคเสนอคําขอแปรญัตติเพิ่มงบประมาณรายจ่ายประจําปีงบประมาณ พ.ศ. 2565 จํานวนทั้งสิ้น 222.87 ล้านบาท เพื่อเป็นค่าใช้จ่ายของสภาองค์กรของผู้บริโภค โดย สปน. ได้ดําเนินการขอแปรญัตติเพิ่มงบประมาณจํานวนดังกล่าวแล้ว แต่ไม่ได้รับการจัดสรรงบประมาณสภาองค์กรของผู้บริโภคจึงขอให้ สปน. เสนอขอรับการจัดสรรงบประมาณรายจ่ายประจําปีงบประมาณ พ.ศ. 2565 งบกลางฯ ให้แก่สภาองค์กรของผู้บริโภค จํานวนทั้งสิ้น 159.67 ล้านบาทซึ่งสํานักงบประมาณ (สงป.) แจ้งว่า นายกรัฐมนตรีได้มีบัญชาให้ สปน. แจ้งสภาองค์กรของผู้บริโภคให้พิจารณาใช้จ่ายจากเงินทุนประเดิมที่มีเหลือจ่ายในโอกาสแรกก่อน และ/หรือพิจารณาใช้จ่ายจากเงินรายได้ของสภาองค์กรของผู้บริโภคตามความจําเป็นและเหมาะสมต่อไป
3. สภาองค์กรของผู้บริโภคได้เสนอคําของบประมาณรายจ่ายประจําปีงบประมาณ พ.ศ. 2566 จํานวนทั้งสิ้น 395.15 ล้านบาท โดย สปน. ได้เสนอเรื่องดังกล่าวต่อคณะรัฐมนตรี ซึ่งคณะรัฐมนตรีได้มีมติอนุมัติจัดสรรเงินอุดหนุนดังกล่าวเรียบร้อยแล้ว (มติคณะรัฐมนตรี 8 มีนาคม 2565) สปน. จึงขอรับการจัดสรรงบประมาณรายจ่ายประจําปีงบประมาณ พ.ศ. 2566 ให้แก่สภาองค์กรของผู้บริโภค แต่ไม่ได้รับการจัดสรรงบประมาณดังกล่าว สภาองค์กรของผู้บริโภคจึงได้เสนอคําขอแปรญัตติเพิ่มงบประมาณรายจ่ายประจําปีงบประมาณ พ.ศ. 2566 จํานวนทั้งสิ้น 395.15 ล้านบาท ซึ่ง สปน. ได้เสนอคําขอเพิ่มงบประมาณดังกล่าวตามที่สภาองค์กรของผู้บริโภคเสนอขอรับแล้วแต่ไม่ได้รับการจัดสรรงบประมาณดังกล่าว ต่อมาสภาองค์กรของผู้บริโภคจึงเสนอขอรับการจัดสรรงบประมาณรายจ่ายประจําปีงบประมาณ พ.ศ. 2566 งบกลางฯ ให้แก่สภาองค์กรของผู้บริโภคจํานวนทั้งสิ้น 345.17 ล้านบาท ซึ่ง สปน. ได้ดําเนินการส่งเรื่องการขอรับจัดสรรงบประมาณฯ งบกลางฯ ดังกล่าว ให้ สงป.พิจารณาดําเนินการต่อไปแล้ว
4. สภาองค์กรของผู้บริโภคได้ดําเนินการตามแผนการปฏิบัติงานและแผนการใช้จ่ายงบประมาณที่ได้กําหนดไว้ในปีงบประมาณ พ.ศ. 2565 โดยใช้จ่ายเงินอุดหนุนคงเหลือที่ยกยอดมาจากทุนประเดิมที่ให้แก่สภาองค์กรของผู้บริโภค งบประมาณรายจ่ายประจําปีงบประมาณ พ.ศ. 2564 งบกลางฯ จํานวน 218.56 ล้านบาท ไปแล้วทั้งสิ้น 168.58 ล้านบาท คงเหลือ 49.98 ล้านบาท ดังนี้
หน่วย : ล้านบาท
ลําดับ
แผนการดําเนินงาน
ทุนประเดิมยกมา
งบประมาณที่ใช้จ่าย
คงเหลือเงินสด